Diari Oficial de la Generalitat Valenciana


Sumari del DOGV 4756, del 19-05-2004 (2004/4685)

ACORD de 5 de febrer de 2004, de la Comissió Territorial d'Urbanisme, que fa referència a la modificació puntual del pla parcial Pla-1 de Xàbia.
------------------------------------------------------------------------------------------------------------------------------------------------

### Dades del document

Número de DOGV
:   4756

Data del DOGV
:   19-05-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4685


Data del document
:   05-02-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xàbia
    * pla d'urbanisme

ACORD de 5 de febrer de 2004, de la Comissió Territorial d'Urbanisme, que fa referència a la modificació puntual del pla parcial Pla-1 de Xàbia. [2004/M4685]
  
Vist l'expedient de referència i basant-se en els següents antecedents i consideracions,
  
Antecedents de fet
  
1. L'expedient es va sotmetre a informació pública durant 20 dies mitjançant resolució del regidor delegat d'urbanisme d'11 de març de 2003, anunciat en el Diari Oficial de la Generalitat Valenciana número 4.523, de 17 de juny de 2003, i en el diari Las Provincias de 29 de maig de 2003. Després del pertinent període d'exposició pública, en el qual no es van presentar al·legacions, es va aprovar provisionalment per Acord plenari de 3 de setembre de 2003.
  
2. La documentació està integrada per memòria informativa i justificativa i plànols d'informació i ordenació.
  
3. L'objecte del present expedient és l'ampliació fins a 10.500 m² de la parcel·la dotacional cultural/docent, inicialment de 6.000 m², pel canvi de qualificació de les parcel·les dotacionals confrontants: zona d'esports, de 3.000 m², i dotació d'interés publica i social, de 1.500 m²; i la creació d'un vial sobre una parcel·la lucrativa municipal perquè tots els fronts de la parcel·la escolar donen a vial, espai públic o zona verda.
  
Les parcel·les pertanyen al sector de sòl urbanitzable programat, sector Pla-1, amb pla parcial aprovat definitivament per la Comissió Territorial d'Urbanisme, en sessió de 15 de maig de 1996, i amb programa d'actuació integrada per a la unitat d'execució única, adjudicat per l'Ajuntament per Acord de Ple de 29 de novembre de 1996.
  
La proposta es fa amb base al que disposa l'article 58, apartat 4.B de la Llei Reguladora de l'Activitat Urbanística (en endavant LRAU), sobre la possible substitució de l'ús dotacional previst en el pla; després d'informar favorablement la Conselleria d'Educació i manifestar la Conselleria de Benestar Social que entén la necessitat d'ampliar la parcel·la educativa, però que la parcel·la dotacional d'interés públic i social de 1.500 m2, haurà de preveure's en un altre lloc de la població.
  
L'Ajuntament en l'acord d'aprovació provisional proposa que dels sectors de sòl urbanitzable (programat i no programat) confrontants en el sector Pla-1 se suplemente la dotació d'equipaments d'interés públic i social amb la superfície de 1.500 m2 detreta de l'actual existent en Pla-1.
  
4. Consten en l'expedient els següents informes sectorials:
  
Conselleria de Cultura i Educació, Direcció General de Règim Econòmic, de 14 de març de 2003, de caràcter favorable.
  
Conselleria de Benestar Social, de 4 de juny de 2003, amb el següent contingut:
  
«...Aquesta Conselleria de Benestar Social, entén la necessitat d'ampliació de la parcel·la de sòl dotacional educatiu pels motius enunciats en el document enviat (canvi en la previsió de tipus de centre), no obstant això, la parcel·la de 1.500 m2 dotacional d'interés públic i social, que pretén la modificació puntual integrar en la parcel·la dotacional educativa, hauria de substituir-se per una altra de la mateixa superfície, en un altre lloc de la població.
  
Des d'aquesta Conselleria de Benestar Social s'entén que no ha de disminuir o desaparéixer el sòl dotacional d'interés públic i social, basat en les necessitats de sòl corresponents a altres usos.»
  
Se sol·licita nou informe el 23 de desembre de 2003, sense que conste la seua emissió i després de transcórrer el termini legalment establert.
  
Conselleria de Sanitat, registre d'entrada el 31 de març de 2003, sense que conste la seua emissió i després de transcórrer el termini establert a l'efecte.
  
Consideracions tecnicojurídiques
  
1. La tramitació ha sigut conforme al que estableix l'article 38, per remissió del 55.1 i concordants, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant LRAU) i l'article 174 del RPCV, aprovat per Decret 201/1998, de 15 de desembre de 1998, del Govern Valencià.
  
2. La documentació està completa a l'efecte del compliment de l'article 27 de la LRAU i 45 i següents del seu Reglament de Planejament i és suficient per a analitzar l'objecte de la modificació.
  
3. Les determinacions contingudes en la modificació puntual del pla parcial es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU, i es fa constar que en els sectors de sòl urbanitzable (programat i no programat) confrontants amb el sector Pla-1 se suplemente la dotació d'equipaments d'interés públic i social amb la superfície de 1500 m2 detreta de l'actual existent en Pla-1.
  
4. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans parcials modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.B de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, la Comissió Territorial d'Urbanisme
  
ACORDA
  
Primer
  
Aprovar definitivament la modificació puntual del pla parcial Pla-1 del municipi de Xàbia, amb la condició assenyalada en la consideració tecnicojurídica tercera.
  
Segon
  
Publicar íntegrament el present acord aprovatori en el Diari Oficial de la Generalitat Valenciana a efectes de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
Alacant, 5 de febrer de 2004.- La secretària de la Comissió Territorial d'Urbanisme: Rosario Berjón Ayuso.